CELEX: 62004CA0408
Language: bg
Date: 2008-04-22 00:00:00
Title: Дело C-408/04 P: Решение на Съда (голям състав) от 22 април 2008 г. — Комисия на Европейските общности/Salzgitter AG, Федерална република Германия (Обжалване — Държавни помощи — Одобрение от Комисията въз основа на Договора за ЕО — Стоманодобивно предприятие — Член 4, буква в) ВС, член 67 ВС и член 95 ВС — Договор за ЕОВС — Договор за ЕО — Кодекси на помощите за стоманодобивната промишленост — Едновременно прилагане — Несъвместимост на помощта — Задължително уведомление за отпуснатите помощи — Липса на уведомление до Комисията — Продължително непредприемане на действия от страна на Комисията — Решение за възстановяване — Принцип на правната сигурност — Защита на оправданите правни очаквания — Право на защита — Задължение за мотивиране)

7.6.2008   
            
            
               BG
            
            
               Официален вестник на Европейския съюз
            
            
               C 142/2
            
         Решение на Съда (голям състав) от 22 април 2008 г. — Комисия на Европейските общности/Salzgitter AG, Федерална република Германия
   (Дело C-408/04 P) (1)
   
   (Обжалване - Държавни помощи - Одобрение от Комисията въз основа на Договора за ЕО - Стоманодобивно предприятие - Член 4, буква в) ВС, член 67 ВС и член 95 ВС - Договор за ЕОВС - Договор за ЕО - Кодекси на помощите за стоманодобивната промишленост - Едновременно прилагане - Несъвместимост на помощта - Задължително уведомление за отпуснатите помощи - Липса на уведомление до Комисията - Продължително непредприемане на действия от страна на Комисията - Решение за възстановяване - Принцип на правната сигурност - Защита на оправданите правни очаквания - Право на защита - Задължение за мотивиране)
   (2008/C 142/02)
   Език на производството: немски
   Страни
   
      Ищец: Комисия на Европейските общности (представители: V. Kreuschitz и M. Niejahr)
   
      Други страни в производството: Salzgitter AG (представители: J. Sedemund, и T. Lübbig, Rechtsanwâlte), Федерална република Германия (представители: M. Lumma, W.-D. Plessing, C. Schulze-Bahr)
   Предмет
   Жалба, подадена срещу Решение на Първоинстанционния съд (четвърти разширен състав) от 1 юли 2004 г. по дело Salzgitter/Комисия (T-308/00), с което Първоинстанционният съд отменя членове 2 и 3 от Решение 2000/797/ЕОВС на Комисията от 28 юни 2000 година относно държавната помощ, приведена в действие от Федерална република Германия в полза на Salzgitter AG, на Preussag Stahl AG и на стоманодобивните дъщерни дружества на групата, които понастоящем са обединени под името Salzgitter AG — Stahl und Technologie (SAG) (ОВ L 323, стр. 5), що се отнася до задължението на Германия да поиска възстановяване на посочените помощи от ищеца — Нарушение на член 4, буква в) ВС и на трети, четвърти, пети и шести кодекс на помощите за стоманодобивната промишленост — Нарушение на правото на защита
   Диспозитив
   
               1)
            
            
               Отхвърля насрещната жалба.
            
         
               2)
            
            
               Отменя Решение на Първоинстанционния съд на Европейските общности от 1 юли 2004 г. по дело Salzgitter/Комисия (T 308/00) в частта, с която се отменят членове 2 и 3 от Решение 2000/797/ЕОВС на Комисията от 28 юни 2000 година относно държавната помощ, приведена в действие от Федерална република Германия в полза на Salzgitter AG, на Preussag Stahl AG и на стоманодобивните дъщерни дружества на групата, които понастоящем са обединени под името Salzgitter AG — Stahl und Technologie (SAG), както и в частта относно съдебните разноски.
            
         
               3)
            
            
               Връща делото за разглеждане от Първоинстанционния съд на Европейските общности.
            
         
               4)
            
            
               Съдът не се произнася по съдебните разноски.
            
         
      (1)  ОВ C 314, 18.12.2004 г.